基於聲調輪廓嘅諗頭，聲調語言仲有得細分做非平調同純平調兩大類。廣東話就有唔平嘅聲調，廣東話第二調－好似係si2呢吓音噉－會涉及音高喺一隻字嘅途中慢慢上升。如果話一隻聲調語言係純平調嘅，即係話隻語言嘅唔同聲調冚唪唥都係大致平嘅，唔同聲調嘅唯一分別係在於音高唔同，純平調嘅聲調語言喺非洲頗為常見。